Albert Fish

Albert Hamilton Fish (* 19. máj 1870 – † 16. január 1936) bol americký natierač, otec 6 detí a kanibal. Narodil sa 19. mája 1870 vo Washingtone, D.C., Randallovi a Ellen Fishovým. Jeho otec mal v čase Fishovho narodenia 75 rokov a zomrel, keď mal Albert päť rokov. Jeho ovdovená matka nemala prostriedky na to, aby sa o Alberta a jeho troch súrodencov mohla postarať sama a nechala ich v štátnom sirotinci. Tento sériový vrah bol tiež známy ako Gray Man (Šedý muž), Werewolf of Wysteria (vlkodlak z Wysterie), Brooklyn Vampire (Brooklynský vampír) a The Boogeyman. Tento pedofil a kanibal sa chválil, že mal deti na každý spôsob. Nie je však jasné, či hovoril pravdu. Fish bol podozrivý najmenej z piatich (až pätnástich) vrážd. Jeho obete boli deti, ktoré mučil (bičovanie, kastrovanie) a potom ich jedol. Takto údajne zavraždil 400 detí a zapísal sa tak do histórie. Priznal sa k trom vraždám, nakoniec bol odsúdený za únos a vraždu Grace Buddovej. Matke tohto dievčaťa poslal list, čo všetko jej dcére a ďalším deťom robil. 16. januára 1936 bol 65-ročný popravený elektrickým kreslom.

Albert Fish v kultúre 
 V dokumentárnom filme Sérioví vrahovia: Skutoční Hannibalovia Lecterovia z roku 2001 sú rozoberané motívy chovania niekoľkých sériových vrahov, mimo Johna Wayna Gacyho, Teda Bundyho, Jeffrey Dahmera a Andreja Čikatila rovnako aj Fisha.
 Nórska aggrotech kapela Combichrist menuje v svojej piesni „God Bless“ (slov. „Boh žehnaj“) celú radu sériových vrahov a teroristov, medzi nimi je aj Albert Fish.

Referencie

Iné projekty

Externé odkazy 
 Masoví vrazi, Hannibal Lecter - skutečné příběhy (video film) na ČSFD
Detailný životopis 
 Murderpedia.org: Albert Fish 
 krátky film na YouTube 

Sérioví vrahovia USA
Popravení elektrickým kreslom